**TE IUBESC**

*STOMFF ANDREI AUREL*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

TE IUBESC

Te iubesc cu toată noaptea

Răsfirată printre plete.

Te iubesc cu însetare,

Te iubesc pe îndelete.

Treaca-mi viaţa lângă tine,

Strămutându-te din soare,

Şi şoptindu-ţi la ureche:

‘’Te iubesc cu însetare.’’

Gura ta, ca vinul dulce,

Cu-n sărut să mă îmbete.

Mâna ta să mă mângâie.

Te iubesc pe îndelete.

Am trecut de şapte ţărmuri,

Am trecut de marea-a şaptea,

Căutându-te pe tine.

Te iubesc cu toată noaptea.

Te iubesc nepamanteste,

Ca pe-o tainică scânteie.

Te iubesc adânc şi simplu.

Te iubesc ca pe-o femeie.